Станіслаў Іванавіч Крэпскі

Станіслаў Іванавіч Крэпскі (нар. , в. Раўчак, Пухавіцкі раён, Мінская вобласць) — беларускі пісьменнік, краязнаўца, філолаг. Падпалкоўнік унутраных войск запасу. З’яўляецца намеснікам кіраўніка асацыяцыі праваахоўных органаў «Шчыт Чарнобыля».

 Біяграфія 
Нарадзіўся ў вёсцы Раўчак каля в. Пухавічы. Скончыў Раўчацкую пачатковую школу і сярэднюю школу ў Пухавічах (1966).

У 1971 годзе скончыў філалагічны факультэт БДУ.

Служыў ва Узброеных Сілах СССР у вайсковым злучэнні, якое дыслацыравалася ў Мар’інай Горцы. Пазней ва ўнутраных войсках Міністэрства ўнутраных спраў Рэспублікі Беларусь. Выйшаў у запас у званні падпалкоўніка ўнутраных войскаў. У час службы ўдзельнічаў у ліквідацыі наступстваў аварыі на Чарнобыльскай АЭС.

Працаваў выкладчыкам у Мінскім дзяржаўным каледжы электронікі. З 2017 года працуе выкладчыкам у Мінскім дзяржаўным каледжы тэхнікі і тэхналогій будаўніцтва.

 Творчасць 
Аўтар шматлікіх метадычных распрацовак заняткаў па дапрызыўнай падрыхтоўцы юнакоў.

Літаратурнай творчасцю пачаў займацца з 2002 года, першай ілюстраванай кніжкай стала «Дзедавы калыханкі». Вядомы творамі «Кросны жыцця», «Зазірнуць за гарызонт» і «Маня-Марыя». Зборнік прозы «Зазірнуць за небасхіл» (2020).

 Узнагароды 
 Грамата Міністэрства ўнутраных спраў Рэспублікі Беларусьhttp://mgke.minsk.edu.by/main.aspx?guid=145613
 Юбілейны медаль «90 год міліцыі Беларусі»
 Юбілейны медаль «60 гадоў Узброеных Сіл СССР»
 Юбілейны медаль «25 гадоў аварыі на ЧАЭС»
 Медаль «За выслугу гадоў»
 Нагрудны знак «За выдатную службу ў МУС»
 Медаль Народнага гонару Украіны «Герай Чарнобыля»
 Медаль Саюза «Чарнобыль Расіі»
 Знак «Ліквідатар наступстваў аварыі на ЧАЭС»
 Медаль «Ветэран працы» 

 Літаратура 
 Кросны жыцця / С. І. Крэпскі. — Мінск, 2016. (Інфармацыя пра аўтара: с. 3.)
 БД Нацыянальнай бібліятэкі Беларусі «Рэгістрацыя карыстальнікаў. IMPORT».

 Спасылкі 
  У Пухавіцкую сярэднюю школу завітаў пісьменнік Станіслаў Іванавіч Крэпскі  // Пухавiцкiя навiны, 28 чэрвеня 2018
 Таямніцы роднага краю  // Звязда, 1 жніўня 2018
 Электронны каталог бібліятэкі БДТУ  // Бібліятэка БДТУ

Катэгорыя:Дзіцячыя пісьменнікі Беларусі
Катэгорыя:Пісьменнікі Беларусі
Катэгорыя:Беларускамоўныя пісьменнікі
Катэгорыя:Ліквідатары Чарнобыльскай аварыі
Катэгорыя:Ваенныя Беларусі